Copyright © 2002 - 2010 Nick Jones
Verzió: 7.01.03 - Megjelent: 2011.01.03
BEMUTATÁS
A PHP-Fusion egy nyílt forráskódú tartalomkezelő rendszer (CMS), amely PHP nyelven íródott, és MySQL adatbázist használ az oldal tartalmának tárolására. Az oldal könnyű kezelhetőségét egy egyszerű, de mindenre kierjedő adminisztrációs rendszer biztosítja.

A PHP-Fusion egy ingyenes program: a Free Software Foundation (FSF) által kiadott GNU Affero General Public License (AGPL) 3. verziójának feltételei alapján a programot továbbadhatod és/vagy módosíthatod, amíg az eredeti példány forrását feltünteted.

Ezt a programot annak reményében tettük közzé, hogy hasznosnak fog bizonyulni, de semmilyen garanciát nem vállalunk vele kapcsolatban, és azt sem szavatoljuk, hogy eredeti céljának megfelelően fog működni. További információt az Affero General Public License-ben találhatsz.

A csomag tartalmazza a GNU Affero General Public License egy másolatát, ha mégsem találod, akkor a www.fsf.org oldalon is elolvashatod.

Fontos megjegyzés: Nincs jogod törölni a lábjegyzetből az alábbi copyright megjegyzést:

Powered by PHP-Fusion copyright © 2002 - 2010 by Nick Jones.
Released as free software without warranties under GNU Affero GPL v3.

Copyright eltávolítási lehetőségekért látogass el a www.php-fusion.co.uk licenc oldalára.

ÚJ RENDSZER TELEPÍTÉSE
A PHP-Fusion telepítése előtt létre kell hoznod egy MySQL adatbázist. Ezt a tárhelyszolgáltatód adminisztrációs oldalán, vagy a phpMyAdmin-ban teheted meg. Bizonyosodj meg róla, hogy ismered a mysql hozzáférésed adatait, azaz a hostnevet, a felhasználónevet, a jelszót és az adatbázis nevét, amiket a telepítés során majd meg kell adnod.

1. Mielőtt feltöltöd a fájlokat a szerverre, nevezd át a (files mappában található) _config.php fájlt config.php-re (csak ha új oldalt telepítesz, frissítésnél ne).

2. Töltsd fel a files mappa tartalmát a szerverre.

3. Ha nem a saját gépeden szeretnéd futtatni a PHP-Fusion-t, akkor a legtöbb esetben az alábbi fájlok jogosultságait át kell állítanod 777-re (CHMOD):

- administration/db_backups/
- images/
- images/imagelist.js
- images/articles/
- images/avatars/
- images/news/
- images/news/thumbs/
- images/news_cats/
- images/photoalbum/
- images/photoalbum/submissions/
- forum/attachments/
- config.php

4. A böngésződben nyisd meg a weboldaladat, amely automatikusan elindítja a telepítést. Ha mégsem így történik, akkor írd oldalad címének végére, hogy /setup.php (pl: http://www.valami.hu/setup.php).

5. A telepítés közben megjelenő utasítások alapján töltsd ki az űrlapokat.

6. A telepítés végeztével biztonsági okokból a config.php jogosultságait állítsd vissza 644-re (CHMOD) és töröld a setup.php fájlt a szerverről. Ennek elmulasztása esetén veszélyezteted oldalad biztonságát.

FRISSÍTÉS A V7.00.XX VERZIÓRÓL
Frissítés előtt erősen ajánlott biztonsági mentést készíteni az adatbázisról, és a szerveren található fájlokról, mivel a PHP-Fusion v7.01 egy nagyobb verziófrissítést jelent v7.00-ról. Frissítés során figyelj az alábbi utasításokra, és pontosan kövesd őket!

1. A 7-es verzió kódja nagyrészt kompatibilis a 7.01-es verzióval, de mivel rengeteg változás történt, ezért elképzelhető, hogy néhány kiegészítő (mod, panel, infusion vagy theme) nem fog megfelelően működni vele. Kérjük ellenőrizd az oldaladon található kiegészítőket, hogy elérhető-e belőlük új verzió, vagy kompatibilisek-e az új verzióval.

2. Először töltsd fel az 'upgrade v7' mappában található upgrade.php fájlt a szervered 'administration' mappájába, illetve a 'files' mappában található 'locales' mappát a weboldalad gyökérkönyvtárába (root), felülírva a régi fájlokat.

3. Jelentkezz be az oldaladra főadminisztrátorként. Az adminisztrációs oldal Rendszer lapfülén kattints a Frissítés menüpontra. A megjelenő oldalon kattints a "Frissítés" gombra. FONTOS, hogy előbb az adatbázist frissítsd, ne a fájlokat!

4. NAGYON FONTOS: Az új verzióban sok a strukturális változtatás, ezért valószínűleg nem fog megfelelően működni az oldal, amíg nem töltesz fel a szerverre minden fájlt a "files" mappából (felülírva a régieket).

Ha bármilyen kérdésed van, nyugodtan kérdezd meg a fórumunkban, lehetőleg még a frissítés megkezdése előtt, hogy nehogy valami félresikerüljön a frissítés során.

BIZTONSÁGI JAVASLATOK
Néhány hasznos javaslat, oldalad biztonsága érdekében:

- Ellenőrizd hogy a config.php nem írható (jogosultsága 644)(CHMOD).
- Ne hagyd a szerveren a setup.php ha már telepítetted a PHP-Fusion-t.
- Mindig különböző legyen az FTP és MySQL jelszó.
- Soha ne engedélyezz a fórumban csatolmányként php, html, exe, vagy egyéb text fájlt.
- Csak olyan kiegészítőket használj, amelyek megbízhatóságáról meggyőződtél.

SUPPORT OLDALAK
Ha bármi kérdésed vagy problémád adódik a PHP-Fusion használata közben, látogass el a fő angol (www.php-fusion.co.uk) vagy magyar (www.php-fusion.co.hu) háttéroldalra, és írj egy üzenetet a fórumba, vagy használd a keresőt, hátha hamarabb választ találsz kérdésedre. Support csapatunk megpróbál minden alapcsomaggal kapcsolatos kérdésre 48 órán belül megoldást találni.
A PHP-Fusion bővíthető úgynevezett "Infusion"-ok hozzáadásával, amelyek olyan bővítmények, amiket egyszerűen lehet telepíteni és használni. Központi angol MOD gyűjtőoldal: mods.php-fusion.co.uk.
Ha nem elégszel meg a PHP-Fusion alap felületeivel (theme), akkor látogass el a központi angol theme gyűjtőoldalra, ahol rengeteg magas minőségű felületet találhatsz: themes.php-fusion.co.uk.
A PHP-Fusion számos hivatalos nyelvi háttéroldallal is rendelkezik világszerte:
Arábia, Belgium, Brazília, Bulgária, Csehország, Dánia, Franciaország, Hollandia, Irán, Lengyelország, Magyarország, Németország, Norvégia, Olaszország, Oroszország, Románia, Spanyolország, Svédország és Törökország.
HIBÁK JELENTÉSE
Ha bármilyen hibát észlelsz a weboldaladon, kérjük látogass el az angol vagy a magyar support oldalra, és jelezd a hibát.
KÖSZÖNETNYÍLVÁNYÍTÁS

Projekt alapító
Nick Jones {Digitanium}

Fő fejlesztők
Hans Kristian Flaatten {Starefossen}
Maarten Kossen {mpkossen/mistermartin75}
Paul Beuk {Muscapaul}
Arda Kilicdagi {SoulSmasher}
Nicolae Crefelean {Kneekoo}

Fejlesztői csapat
Sveinung Skjaerseth {sveinungs}
Johan K. Jensen {Josso}
James {Daywalker}
Craig Dewar {Fangree_Craig}
Nagy Károly {Korcsii}

Vezetőség
Happy Svensson {KEFF}
Jan Mølgaard {Janmol}
Paul Beuk {Muscapaul}
Nicolae Crefelean {Kneekoo}
Arda Kilicdagi {SoulSmasher}
Hans Kristian Flaatten {Starefossen}
Philip Daly {Hobbyman}

További közreműködők
Philip Daly {Hobbyman}
Johan Wilson {Barspin}
Valerio Vendrame {lelebart}

Scriptek kívülállóktól:
TinyMCE v3.3.8 - Egy HTML WYSIWYG szerkesztő - Moxiecode.
PHPMailer v2.0.4 - Egy levélküldő alrendszer SMTP támogatással - Brent R. Matzelle.
HTTPDownload v1.3 - Egy letöltés kezelő alrendszer - Nguyen Quoc Bao.
jQuery v1.4.2 - Javascript/Ajax toolkit.
Nuvola Icons - BBkódokban, hírkategóriákban, és admin ikonokban használt képek - David Vignoni.